Wilhelm Wundt
<s>Vilhelm Vunt (; Manhajm, 16. avgust 1832 — Grosboten, 31. avgust 1920) bio je nemački psiholog, filozof i lingvista, osnivač eksperimentalne psihologije.</s>

<s>Zahvaljujući njemu psihologija se sredinom XIX veka izdvojila kao zasebna nauka.</s><s>Njegova knjiga „Fiziološka psihologija“, koju je objavio 1874, izdvojila je psihologiju od medicine i filozofije.</s><s>Godine 1879.</s><s>Vunt je osnovao i prvu psihološku laboratoriju.</s>

<s>Biografija</s>

<s>Vilhelm Vunt je rođen 16. avgusta 1832. godine u Nemačkoj, gde je odrastao i završio školovanje.</s><s>U njegovo vreme, psihologija kao nauka nije postojala.</s><s>Radovi koji su se pisali na temu mišljenja, opažanja i mentalnog života uopšte, uglavnom su bili retki ili su posedovali određeni mistični prizvuk o ljudskoj duši.</s>

<s>Nakon završenih studija medicine, Vunt je počeo da radi kao asistent, pomažući Hermanu fon Helmholcu, fizičaru i značajnom istraživaču u eksperimentalnoj psihologiji.</s><s>Tokom tog perioda Vunt je napisao više knjiga i članaka na temu eksperimentalne psihologije i otvorio prvi kurs iz naučne psihologije.</s><s>On je među prvima skrenuo pažnju na važnost naučnog metoda u proučavanju mentalnih pojmova.</s><s>Nakon toga je radio kao profesor na univerzitetima u Hajdelbergu, Cirihu i Lajpcigu.</s>

<s>NJegovo najpoznatije delo „Principi fiziološke psihologije“ danas je opšteprihvaćeno i predstavlja osnovu današnje psihologije.</s><s>U njemu Vunt razmatra proučavanje osećanja, motivacije i ideja.</s><s>Vunt je bio jedan od prvih naučnika koji se zalagao da se ovi pojmovi, koji su se do tada smatrali poetski i spiritualistički, mogu izučavati direktno, poput svih drugih pojmova u nauci.</s>

<s>Godine 1879.</s><s>Vunt je zajedno sa saradnicima otvorio prvu zvaničnu psihološku laboratoriju na Univerzitetu u Lajpcigu, čuvenu kao Prvu laboratoriju ljudske duše.</s><s>Ova godina se uzima kao začetak moderne psihologije, godina od kad se psihologija smatra naukom.</s>

<s>Osnovni metod Vuntovog istraživanja je bio introspekcija, odnosno samoposmatranje.</s><s>Iako je danas taj metod prevaziđen, u to vreme je bio veoma inovativan.</s><s>Verovalo se da se opažaji sastoje od manjih delova i celina, kao i da se ti delići mogu identifikovati putem introspekcije.</s><s>Posmatranjem sopstvenog unutrašnjeg iskustva pokušavalo je da se daju odgovori na neka ključna pitanja.</s><s>Mada se introspekcija danas ne koristi u obliku u kojem su je Vunt i njegovi saradnici koristili, ona je ostala važan metod u izučavanju mentalnog života.</s>

<s>Među učenicima Vilhelma Vunta, bio je i srpski psiholog Ljubomir Nedić, pisac prvog univerzitetskog udžbenika psihologije na srpskom jeziku.</s>

<s>Vilhelm Vunt bio je bio veoma uticajna i značajna ličnost za života, a danas se smatra za postavljača temelja psihologije kao nauke, jer ju je odvojio kao posebnu disciplinu.</s><s>Uspeo je da okupi oko sebe istraživače, fizičare, fiziologe i filozofe i da objedini njihove rezultate do kojih su neki naučnici dolazili nezavisno jedan od drugog.</s>

<s>Među Vuntova najznačajnija dela ubrajaju se „Principi fiziološke psihologije“, „Uvod u psihologiju“ i „Psihologija naroda“.</s>

<s>Vidi još 
 Psihologija
 Sigmund Frojd</s>

<s>Literatura</s>

<s></s>

<s>Azurmendi, Joxe: "Herri Psikologia, Etnologia.</s><s>Wundt" in: Volksgeist.</s><s>Herri Gogoa, Donostia: Elkar, 2007. pp.</s><s>199–214</s>

<s>Vanjske veze</s>

<s>Ljudi koji su pomerali granice: Wilhelm Wundt
 Najkontroverznije u psihologiji 
 RTV vremeplov
 Indeks istaknutih autora
 Neurotree: Wilhelm Wundt Details
Detailed study by Alan Kim at Stanford Encyclopedia of Philosophy
Principles of Physiological Psychology
Outlines of Psychology
Wilhelm Wundt – Father of Psychology 
 Biography and bibliography in the Virtual Laboratory of the Max Planck Institute for the History of Science
 Ethics: An Investigation of the Facts and Laws of the Moral Life.</s><s>Volume 1. (Tr.</s><s>Edward B. Titchener et al..) Second Edition, 1902.</s><s>University of Michigan.</s><s>Lectures on Human and Animal Psychology. (Trs.</s><s>Edward B. Titchener and James E. Creighton.)
Second Edition, 1896.</s><s>Harvard.</s><s>Fourth Edition, 1907.</s><s>Stanford; UCLA; University of Illinois.</s><s>Outlines of Psychology. (Tr.</s><s>Charles Hubbard Judd.) Second Edition, 1902.</s><s>Stanford.</s><s>Principles of Physiological Psychology.</s><s>Volume 1. (Tr.</s><s>Edward B. Titchener.)
First Edition, 1904.</s><s>Harvard; Lane; University of Michigan; HTML.</s><s>Second Edition, 1910.</s><s>UCLA.</s>

<s>Njemački psiholozi
Njemački lingvisti</s>

